АҞӘА, жәабран 8 - Sputnik. Аушьҭырҭатә пункт "Адлер" аҿы дааныркылеит Урыстәыла атәылауаҩ, аурыс-аԥсуа ҳәаа иара иитәымыз апаспорт ала ахысра зҽазызшәоз. Абри атәы аанацҳауеит Урыстәыла АШәМ Краснодартәи атәылаҿацә аҿы аусбарҭа апресс-маҵзура.
Урыстәыла АШәМ Краснодартәи атәылаҿацә аҿы аусбарҭа аусҭҵаара хацнаркит аҳәынҭқарратә ҳәаа иахәҭоу ашәҟәқәа рыда ахысра аҽазышәаразы.
Ахаҵа ахараԥса идырҵар ауеит 200 000 мааҭ рҟынӡа мамзаргьы жәаа мзы иҭаку ауаҩы ауаҩы ихашәалала, ма ҩышықәса амчралатә усурақәа рымҩаԥгара, иара убасгьы иара убри аҟара аамҭа ихақәиҭра иалхәыдатәра.
Урыстәылатәи азакәанԥҵара инақәыршәаны Урыстәыла атәылауаа азин рымоуп атәыла алалареи алҵреи рхаҭара шьақәзырӷәӷәо адокумент ала.
Ахаҭара шьақәзырӷәӷәо документны иԥхьаӡоуп: апаспорт, аҳәаанырцә паспорт, адипломатиатә ма амаҵзуратә паспорт, Урыстәыла анхаразы азин иара убасгьы жәларбжьаратәи аиқәшаҳаҭрақәа абри аганахьала иазхарҵаз адокументқәеи атәыла ахада ма атәыла аиҳабыра рықәҵарақәа рыла ишьақәырӷәӷәоу даҽа документқәаки (изтәу ихаҭара шьақәзырӷәӷәо, атәыла алалара ма алҵра алзыршо аамҭалатәи адокумент) ма ахынҳәразы аршаҳаҭга, иара убасгьы ахҵәаҩы иршаҳаҭга.
АҞӘА, хәажәкыра 5– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 234-ҩык атестқәа рзыҟаҵан, урҭ рахьтә 21-ы акоронавирус рцәа ишалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 34-ҩык, урҭ рахьтә 21-ы акоронавирус адиагноз рзышьақәыргылоуп, рҭагылазаашьа бааԥсуп фҩык, ибжьаратәуп -16-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 14-ҩык апациентцәа, Очамчыра ирхәышәтәуеит фҩык, Тҟәарчалтәи ахәышәтәырҭаҿы - хҩык, Гагратәи ахәышәтәырҭаҿы - жәаҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит аҿкычымазара рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
Аҟәа имҩаԥысит "Ақыҭанхамҩа аҿиареи, аинновациеи рзы ацентр" захьӡу анаплак ҿыц аалыҵ аӡыргара иазкыз аусмҩаԥгатә. Аӡыргарахь инаган еиуеиԥшым ахәаҷа-маҷақәа рнырҵәаразы рхы иадырхәо ҩынҩажәа рҿынӡа ахәшәқәа. Аиҿкааҩцәа излазгәарҭо ала, ари коммерциатә проектуп. Уи напхгара аиҭоит ақыҭанхамҩа ԥасатәи аминистр Амиран Какалиа.
Шәазыӡырҩы аудио.